

Hajdrihova 2a, 1000 Ljubljana T: 01 478 80 02

F: 01 478 81 23

E: gp.drsi@gov.si

www.di.gov.si

# SPECIFIKACIJA NAROČILA

# za javno naročilo

|  |
| --- |
| **Dobava in vgradnja tirnih mazalnih naprav na javni železniški infrastrukturi v letu 2023** |

1. **SPECIFIKACIJA NAROČILA**

V letu 2023 je v okviru projekta predvidena vgradnja 12 stabilnih tirnih mazalnih naprav z lastnim napajanjem za oskrbovanje tirnic v krivinah z vgradnjo temeljev za posamezno napravo.

**Pogoji, katere mora izpolnjevati mazalna naprava z lastnim napajanjem za oskrbovanje tirnic v krivinah:**

- mazivo mora raznašati najmanj na razdalji 3 km od mazalnega polja, sled maziva mora biti vidna na tej zahtevani dolžini,

- zagotavljati mora nespremenjene zaviralno – vlečne učinke,

- poraba maziva ne sme biti večja kot 7 kg maziva na mesec na glavni progi,

- sposobna mora biti uporabljati materiale, ki vsebujejo več kot 40% trdnih delcev,

- sposobna mora biti uporabljati isti material skozi vse leto,

- sposobna mora biti dozirati material pri vseh ekstremnih vremenskih pogojih in pri

vseh zunanjih temperaturah v razponu od -30°C do +80°C,

- dozirno polje mora biti na obeh tirnicah (na levi in desni),

- sposobna mora biti prepoznavati smer vožnje vlaka,

- razdelilni bloki za mazivo ne smejo imeti gibljivih delov,

- naprava mora zagotavljati mešanje maziva v rezervoarju in v črpalnem prostoru naprave,

- cevi ne smejo biti pod pritiskom, ko je naprava v stanju pripravljenosti,

- na dvo-smerni progi mora omogočati vgradnjo v sredino krivine,

- cevovodi, naprave ne smejo biti položeni prosto med tirnicama,

- naprava ne sme biti montirana v profilu proge,

- naprava mora imeti lastno napajanje (solarne celice ali mehanski pogon),

- mazalne naprave s solarnim napajanjem, je možno naknadno na mestu vgradnje zamenjati z mehanskim pogonom (v kolikor bi se izkazovala problematika vandalizma),

- naprava mora omogočati daljinsko kontrolo delovanja (tako električna kot mehanska),

- ponudnik ima vgrajenih pet tovrstnih naprav na železniški infrastrukturi v državah članic Evropske unije.

Izvajalec mora pri izvedbi upoštevati dobavo in vgradnjo temeljev za posamezno napravo.

Izvajalec si mora pridobiti dovoljenje upravljavca javne železniške infrastrukture za opravljanje del v železniškem območju.

Izvajalec mora imeti za vgrajene elemente dovoljenje za vgradnjo v železniško infrastrukturo v skladu z Zakonom o varnosti v železniškem prometu (Uradni list RS, št. 30/18 in 54/21) in Pravilnikom o ugotavljanju skladnosti in o izdajanju dovoljenj za vgradnjo elementov, naprav in sistemov v železniško infrastrukturo (Uradni list RS, št. 82/06 in 61/07 – ZVZelP). Za vgrajene elemente, ki se do sedaj niso vgrajevali oz. priključevali na slovenskem železniškem omrežju, mora izvajalec v roku za dokončanje del pridobiti dovoljenje za vgradnjo v železniško infrastrukturo.

Lokacije vgradnje stacionarnih mazalnih naprav z lastnim napajanjem za oskrbovanje tirnic v krivinah:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Predlog vgradnje stabilnih mazalnih naprav za mazanje tirnic na območju JŽI v letu 2023** | | | | | | | | |
| **Zap. štev.** | **Pisarna vzdrževanja** | **štev. proge** | **Proga** | **Lokacija, odsek** | **tir** | **tirnica** | **tip tirnice** | **KM položaj** |
| 1 | Ljubljana | 80 | d.m.-Metlika - Ljubljana | Mirna Peč-Trebnje | E | l in d | 49 E1 | 91+870 |
| 2 | Ljubljana | 80 | d.m.-Metlika - Ljubljana | Trebnje-Radohova vas | E | l in d | 49 E1 | 100+035 |
| 3 | Ljubljana | 80 | d.m.-Metlika - Ljubljana | Višnja Gora-Grosuplje | E | l in d | 49 E1 | 125+930 |
| 4 | Celje (Maribor) | 41 | Ormož - Hodoš - d.m. | Ljutomer - Lipovci | E | L in D | 60 E1 | 28+930 |
| 5 | Celje (Maribor) | 41 | Ormož - Hodoš - d.m. | Murska Sobota - Hodoš | E | L in D | 60 E1 | 39+460 |
| 6 | Celje (Maribor) | 34 | Maribor - Prevalje - d.m. | Prevalje - d.m. | E | L in D | 49 E1 | 78+100 |
| 7 | Celje (Maribor) | 34 | Maribor - Prevalje - d.m. | Podvelka - Vuhred | E | L in D | 49 E1 | 38+570 |
| 8 | Celje (Maribor) | 34 | Maribor - Prevalje - d.m. | Dravograd - Prevalje | E | L in D | 49 E1 | 72+150 |
| 9 | Celje | 31 | Celje - Velenje | Šmartno ob Paki - Šoštanj | E | l in d | 49 E1 | 31+560 |
| 10 | Celje | 32 | Rogatec d.m. - Grobelno | Stranje - Grobelno | E | l in d | 49 E1 | 53+870 |
| 11 | Celje | 32 | Rogatec d.m. - Grobelno | Stranje - grobelno | E | l in d | 49 E1 | 62+510 |
| 12 | Celje | 32 | Imeno - Stranje | Imeno - Stranje | E | l in d | 49 E1 | 44+720 |